《己未端午同吴继学方子大诸君游东岩二首 其一》
明代·黄仲昭

名途十载抱离忧，此日重欣结胜游。山色不随人事改，烟光似胜客来收。

底须身外论丰约，且向尊前共唱酬。薄暮微凉城上路，也随时俗看龙舟。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。